কমিশনের তালিকায় ‘মৃত’দের নিয়ে র‍্যাম্পে হাঁটলেন অভিষেক!

ওয়েব ডেস্ক : রাজ্যে আসন্ন বিধানসভা নির্বাচন (West Bengal Assembly election 2026)। তার আগেই এবার বারুইপুরে (Baruipur) সভা করলেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। সেখান থেকেই বিজেপি (BJP) ও কমিশনের (Election Commission) বিরুদ্ধে গর্জে উঠলেন তিনি। ডায়মন্ড হারবারের সাংসদ বলেছেন, এসআইআর (SIR)-এর পরে বিজেপি যতই শক্ত প্রয়োগ করুক, তৃণমূলের আসন বাড়বে। কিন্তু এদিন সব থেকে বড় চমকও দিয়েছেন অভিষেক।

এদিন সভার মাঝে তিন জন মঞ্চে উঠেছিলেন। তাঁরা হলেন মণিরুল ইসলাম মোল্লা, হরেকৃষ্ণ গিরি, মায়া দাস। অভিষেক অভিযোগ করেন, রাজ্যের ভোটার তালিকার সংশোধন প্রক্রিয়ায় এই তিন জনকে মৃত বলে ঘোষণা করা হয়েছে নির্বাচন কমিশনের (Election Commission) তরফে। তা নিয়েই ডায়মন্ড হারবারের সাংসদ বলেন, ‘এখানে দু’জন ভদ্রলোক ও একজন ভদ্রমহিলা রয়েছেন। এই দুই লোকের বাড়ি হচ্ছে মেটিয়াবুরুজে। আর ভদ্রমহিলার বাড়ি কাকদ্বীপ বিধানসভায়। নির্বাচন কমিশন এদেরকে মৃত ঘোষণা করে দিয়েছেন।’

আরও খবর : “রাজনীতি ছেড়ে দেবো…,” কেন বললেন? বিস্ফোরক অভিষেক

সঙ্গে জানিয়েছেন, এইরকম তিনটে চারটে কেশ নয়। দক্ষিণ চব্বিশ পরগণায় ২৪ জন রয়েছেন, যাদেরকে মৃত হিসাবে দেখিয়েছে কমিশন। এর পরেই ওই তিনজনকে নিয়ে র‍্যাম্পে হাঁটতে হাঁটতে অভিষেক (Abhishek Banerjee) বলেন, ‘কোনওদিন মৃত ব্যক্তিদের র‍্যাম্পে হাঁটতে দেখেছেন? সেই কারণেই র‍্যাম্প তৈরি করেছি। এদের কী চক্রান্ত! বাংলার মানুষ যাতে ভোটাধিকার প্রয়োগ করতে না পারে সেই কারণে এঁদেরকে মৃত হিসাবে দেখানো হয়েছে।’ তৃণমূল যতদিন আছে ততদিন সাধারণ মানুষের মৌলিক অধিকার যেতে দেব না বলেও জানিয়েছেন তিনি। সঙ্গে হুঁশিয়ারি দিয়ে বলেছেন ‘দিল্লি আগামীদন তৃণমূল যাবে, বিজেপির দালালরা তৈরি থাকো। ভ্যানিশ কুমার তৈরি থাকো, তৃণমূল দিল্লিতে যাবে।’

এদিন অভিষেক আরও হুঁশিয়ারি দিয়ে বলেছেন, এসআইআর-এর পরেও বিজেপি যত শক্তি প্রয়োগ করুকনা কেন তৃণমূলের আসন বাড়বেই। দক্ষিণ চব্বিশ পরগনায় ২০০৮ সালে পরিবর্তনের চাকা প্রথম ঘুরেছিল। এবার ভাঙড় জিতে ৩১ ও ৩১ করতে হবে বলে জানিয়েছেন তিনি।